2022


Eventa 
 7 Ianuarii: Primus hominum xenotranslationem cordis suis technologia genetica mutatam accepit.
13 Februarii: Franciscus Gualterius Steinmeier secundum praeses foederalis Germaniae electus est.
 4–20 Februarii: Olympia hiemalia 2022 Pechini in Sinis fiunt.
 21 Februarii: Praeses Russiae Vladimirus Putin regiones Ucrainae Donetskensem et Luganskensem ut respublicas populares independentes agnovit et copias eo transtulit.
 24 Februarii: Exercitus Russicus Ucrainam terra aëreque undique aggressus est.
 28 Martii: Shanghaevi, maxima in urbe Sinarum, propter pandemiam COVID-19 omnes incolae (primum, sicut dictum est, per quattuor dies) includuntur.
 24 Aprilis: Emmanuel Macron iterum praeses rei publicae Franciae electus est.
 9 Maii: In insulis Philippinis Ferdinandus minor (Bongbong) Marcos per 59 centesima suffragiorum praeses reipublicae electus est. Cuius pater Ferdinandus maior Marcos annis 1965 - 1989 pariter praeses Philippinarum fuit.
 12 Maii: Primum imago foraminis atri in centro Viae Lacteae, galaxiae nostrae, siti et Sagittarius A* nominati edita est. 
 12 Maii: Legatus Russiae ad Ministerium rerum externarum Romaniae articuli in pagina interretiali Legationis editi causa arcessitus est.
 12 Maii: Ministerium Sanitatis Romanianum nuntiat quartam dosem vaccini Comirnaty - Pfizer BioNTech fieri posse, secundum commendationes EMA et ECDC.
 23 Maii: Secundum curatorem supremum Nationum Unitarum pro refugis copia profugorum in toto orbe terrarum numeratorum primum milies centena milia (100 000 000) superavit.
 13 Iunii: E flumine Mecon in Cambosia maximus omnium umquam in aqua dulci relatorum piscium captatus est. Ille individuum speciei Urogymni polylepis est, cuius longitudo 3.98 metra, et cuius pondus paene 300 chiliogrammata est. 
 19 Iunii: Gustavus Petro, dux foederis Pacti Historici, praeses reipublicae Columbiae electus est. 
 22 Iunii: Gravis terraemotus magnitudinis 5.9 in confinibus Afganiae et Pacistaniae accidit. Plus quam mille quingenti homines occisi sunt.
 6 Septembris: Elisabetha Truss prima ministra Britanniae nominata est.
 8 Septembris: Elizabeth II (regina Britanniarum) mortua est.
 28 et 29 Septembris: Typhon quarti gradus Ian vastas partes Floridae delevit. Ian antea Cubam vastavit, postea Carolinae Meridianae et Septentrionali imminuit.
 30 Septembris: Russiae gubernatio quattuor regiones Ucrainae (Donetskensem, Luganskensem, Chersonensem, Zaporizhiensem) suffragiis in illis habitis territorio proprio adnexit. Ab omnibus paene civitatibus nec suffragia nec adnectio agnota sunt.
 20 Octobris: Elisabetha Truss, prima ministra Britanniae, a munere recessit, quo quadraginta quinque solum dies functa erat.
 22 Octobris: Georgia Meloni Romae ius iurandum praesidis consilii ministrorum dedit, prima femina in Italia hoc munere fungens.
 30 Octobris: Aloysius Ignatius Lula da Silva iam annis 2003 ad 2011 praeses Brasiliae iterum ad hoc munus electus est. Succedit Iairo Bolsonaro.
 Mense Novembri: Certamen Mundanum Pedilusorium (2022) in Quataria fit.
 15 Novembris: Circa hodiernum diem homines in tota terra viventes octo milliarda (8 000 000 000) superaverunt.
 21 Novembris: Terraemotus magnitudinis 5.6 in insulae Iavae occidentali parte 56 fere milia domorum et octo fere milia hominum laesit. 321 homines necati sunt.

Nati

Mortui 
 11 Ianuarii - David Sassoli, politicus Italicus, praeses Parlamenti Europaei
 30 Augusti: Michael Gorbačëv ultimus secretarius generalis, deinde praeses Unionis Sovieticae
 8 Septembris: Regina Britanniarum Elisabetha II anno aetatis suae nonagesimo septimo et regentiae suae septuagesimo primo
 29 Decembris: Edison Arantes do Nascimento, agnomine Pelé, illustrissimus pedilusor Brasilianus 82 annos natus
 31 Decembris: Benedictus XVI papa, natus Iosephus Ratzinger anno 1927, olim princeps Ecclesiae Catholicae